KOLMAPÄEVA, 20. MÄRTSI 2019. AASTA ENNELÕUNASE ISTUNGI PROTOKOLL

(2020/C 334/04)

SISUKORD

18. Namiibia Vabariigi industrialiseerimise, kaubanduse ja VKEde arengu ministri ning AKV nõukogu eesistuja Tjekero Tweya avaldus 11

19. ELi nõukogu eesistuja, välisministeeriumi riigisekretäri Maria Magdalena Grigore avaldus 11

20. Nõukogu infotund 11

21. Arutelu nõukoguga – eelneva registreerimiseta sõnavõtud 12

22. Rumeenia ja AKV riigid ning nende koostöö globaalsetel foorumitel 12

23. Majandus- ja sotsiaalpartnerite aruanne 13

KOLMAPÄEVA, 20. MÄRTSI 2019. AASTA ENNELÕUNASE ISTUNGI PROTOKOLL

Istung algas kell 9.02

JUHATAJA: Joseph OWONA KONO

Kaaspresident

18. Namiibia Vabariigi industrialiseerimise, kaubanduse ja VKEde arengu ministri ning AKV nõukogu eesistuja Tjekero Tweya avaldus

Namiibia Vabariigi industrialiseerimise, kaubanduse ja VKEde arengu minister ning AKV nõukogu eesistuja Tjekero Tweya tõi esile AKV ja ELi partnerluse ainulaadse iseloomu ja rõhutas, kui tähtis on seda alal hoida ning anda sellele uus tähendus ja sisu. Ta kinnitas veelkord, et Namiibia on pühendunud AKV partnerlusele. Ta lisas, et Namiibia pooldab mitmepoolsust ja mitmepoolset lähenemist konfliktide lahendamisele. Seejärel kirjeldas ta Namiibia jõupingutusi mandritevahelise koostöö edendamisel poliitika, majanduse ja kaubanduse valdkonnas. Minister tutvustas sellega seoses jõupingutusi, mida tema riigis tehakse uute kvaliteetsete töökohtade loomiseks kohalikul, piirkondlikul, riiklikul ja kogu mandri tasandil, tekitades selleks soodsad tingimused, mis põhinevad asjakohasel õigus- ja regulatiivraamistikul, krediidi võimaldamisel kohalikele ettevõtjate ja VKEdele, eelkõige idufirmadele, taristu ja energiavõrkude kättesaadavusel, sisenõudlust soodustaval ekspansiivsel riiklikul majanduspoliitikal ning juurdepääsul tollimaksu- ja kvoodivabadele eksporditurgudele. Ta rõhutas, kui oluline on toota kõrge lisandväärtusega kaupu ja teenuseid kohapeal, mitte ainult kaevandada tooret ning seejärel saata see mujale töötlemiseks ja kasutamiseks. Minister mainis samuti, kui tähtis on piirkondlik partnerlus Lõuna-Aafrika Arenguühendusega (SADC) ning toonitas, et ELi-SADCi majanduspartnerlusleping võib anda arengu edendamisele lisandväärtust.

19. ELi nõukogu eesistuja, välisministeeriumi riigisekretäri Maria Magdalena Grigore avaldus

ELi nõukogu ametisolev eesistuja, välisministeeriumi riigisekretär Maria Magdalena Grigore andis ülevaate ELi peamistest prioriteetidest suhetes AKV riikide rühmaga. Need hõlmavad kliimameetmeid käsitleva Pariisi kokkuleppe rakendamist, Cotonou lepingu järgset AKV-ELi koostööraamistikku ning noorsoo, rände ja julgeoleku valdkonna küsimusi.

20. Nõukogu infotund

AKV nõukogule esitati 9 ja ELi nõukogule 5 küsimust.

Tjekero Tweya vastas AKV nõukogu nimel järgmistele kirjalikele küsimustele ja ühele täiendavale küsimusele:

küsimuse nr 1 esitajat ei onud kohal;

küsimus nr 2, mille esitas Natalie Griesbeck (asendas Thierry Cornillet’d) rahvastikuregistri valdkonnas tehtava koostöö kohta;

täiendav küsimus selle kohta, millised konkreetsed riigid on valmis tegema ELiga koostööd asjaomaste riikide suhtes;

küsimus nr 3, mille esitas Natalie Griesbeck (asendas Catherine Bearderit) AKV-ELi partnerluse rakendamise kohta;

küsimuse nr 4 esitajat ei onud kohal;

küsimuse nr 5 esitajat ei onud kohal;

küsimus nr 6, mille esitas Julie Ward LGBTIQ+ inimeste kaitse kohta Tansaanias;

küsimus nr 7, mille esitas Jo Leinen olukorra kohta Gabonis;

täiendav küsimus Aafrika Liidu ja ELi võimaliku panuse kohta Gaboni poliitilise kriisi lahendamisse;

küsimuse nr 8 esitajat ei onud kohal;

küsimus nr 9, mille esitas Halifa Sallah (Gambia) AKV riikide vahelise koostöö kohta sõltuvussündroomi vastu võitlemiseks.

Maria Magdalena Grigore vastas ELi nõukogu nimel järgmistele küsimustele:

küsimuse nr 10 esitajat ei onud kohal;

küsimuse nr 11 esitajat ei onud kohal;

küsimus nr 12, mille esitas Nathalie Griesbeck AKV–ELi tulevaste suhete ning rahvusvahelise konkurentsi kohta;

küsimuse nr 13 esitajat ei onud kohal;

küsimus nr 14, mille esitas Halifa Sallah (Gambia) Aafrika jaoks mõeldud Euroopa Liidu usaldusfondi kohta.

21. Arutelu nõukoguga – eelneva registreerimiseta sõnavõtud

Liikmete küsimused ja märkused käsitlesid peamiselt Cotonou lepingut ja sellele järgnevat tegevust, AKV-ELi suhete parlamentaarset mõõdet, Aafrika mandri vabakaubanduslepingu rakendamist, meetmeid industrialiseerimise edendamiseks AKV riikides, vaesuse vähendamisel saavutatud edu Senegalis, orkaani Idai massilist hävitustööd Malawis, Mosambiigis ja Zimbabwes, ning seda, kas oleks vaja läbi vaadata sekkumismeetmed Haitis, nii et need avaldaksid elutingimustele reaalset mõju.

Sõnavõtjad: Halifa Sallah (Gambia), Mmadi Hassani (Komoorid), Norbert Neuser, Adjedoue Weidou (Tšaad), Michel Kamano (Guinea), Clifford Andre (Seišellid), Price Cyprien (Haiti), Ben Abdallah Banda (Ghana), Stefan Gehrold, Jomo Mfanawemakhosi Dlamin (eSwatini Kuningriik), Raphael Mhone (Malawi), Agnima Alain-Michel Lobognon (Côte d'Ivoire), Jacob Oulanyah (Uganda)

Küsimustele vastasid Tjekero Tweya AKV nõukogu nimel ja Maria Magdalena Grigore ELi nõukogu nimel.

22. Rumeenia ja AKV riigid ning nende koostöö globaalsetel foorumitel

Arvamuste vahetus Rumeenia välisministri Teodor Meleşcanuga

Minister Meleşcanu juhtis tähelepanu asjaolule, et Rumeenia võtab osa ÜRO rahuvalvemissioonidest Haitil ja Malis. Ta rõhutas Rumeenia pühendumust tõhusale mitmepoolsusele ning mainis, et Rumeenia kandideerib praegu ÜRO Julgeolekunõukogu mittealalise liikme kohale.

Liikmed tunnustasid asjaolu, et kommunistliku režiimi ajal võtsid Rumeenia ülikoolid vastu üliõpilasi Aafrikast. Nad soovitasid võtta edasisi meetmeid selle koostöö taaselustamiseks. Ka kliimameetmeid peeti oluliseks valdkonnaks, millele tuleks keskenduda.

Sõnavõtjad: Michael Gahler, Halifa Baboucar Sallah (Gambia), Julie Ward, Moses Cheboi (Keenia), Louis Straker (Saint Vincent ja Grenadiinid), Clifford Andre (Seišellid), Stefan Gehrold, Agathon Rwasa (Burundi), Michael Reuben Nyambuya (Zimbabwe), Jacob Oulanyah (Uganda), Babiker Mohamed Tom Bakhit Dafaalla (Sudaan), Salomào Luheto Xirimbimbi (Angola), Adjedoue Weidou (Tšaad), Michel Kamano (Guinea), Mmadi Hassani (Komoorid)

JUHATAJA: Clifford Andre (Seišellid)

23. Majandus- ja sotsiaalpartnerite aruanne

Euroopa Majandus- ja Sotsiaalkomitee AKV järelevalvekomitee liikme Jaroslaw Mulewiczi ettekanne

Euroopa Majandus- ja Sotsiaalkomitee AKV järelevalvekomitee liige Jaroslaw Mulewiczi esitas aruande. Ta rõhutas, kui oluline on kaasata kodanikuühiskond asjakohaselt AKV-ELi koostöösse. Ta mainis praegust eesmärki suurendada erainvesteeringuid AKV riikides ja ütles, et on vaja tõeliselt kaasata ettevõtteid, kes suudaksid pakkuda vajalikke investeeringuid, ning pidada nendega dialoogi.

Sõnavõtjad: Michel Kamano (Guinea), Adjedoue Weidou (Tšaad), Halifa Baboucar Sallah (Gambia), Mathew Sahr Nyuma (Sierra Leone), Julie Ward, Alpha Ousmane (Burkina Faso)

Jaroslaw Mulewicz vastas küsimustele.

Patrick I. Gomes võttis arutelu kokku.

(Istung katkestati kell 13.11 ja see jätkus kell 14.49)